TEAMG ลงนามที่ปรึกษาโครงการรถไฟความเร็วสูงเชื่อม 3 สนามบิน ระยะที่ 2 “รฟท.”
TEAMG ลงนามที่ปรึกษาโครงการรถไฟความเร็วสูงเชื่อม 3 สนามบิน ระยะที่ 2 "รฟท."
26 ก.ย. 2562

บริษัท ทีม คอนซัลติ้ง เอนจิเนียริ่ง แอนด์ แมเนจเมนท์ จำกัด (มหาชน) หรือ TEAMG เปิดเผยข้อมูลผ่ายระบบสารสนเทศตลาดหลักทรัพย์แห่งประเทศไทย (SET) ระบุว่า เมื่อวันที่ 20 ก.ย.2562 บริษัทฯได้ลงนามในสัญญาจ้างที่ปรึกษาวิเคราะห์และศึกษาความเหมาะสมด้านวิศวกรรม เศรษฐกิจ สังคม การเงิน และแนวทางการลงทุนที่เหมาะสม ตลอดจนงานออกแบบเบื้องต้น โครงการรถไฟความเร็วสูงเชื่อม 3 สนามบิน ระยะที่ 2 ส่วนต่อขยายจังหวัด ระยอง จันทบุรี และตราด จากการรถไฟแห่งประเทศไทย ระยะเวลาดำเนินการ 8 เดือน
โดยโครงการนี้มีวัตถุประสงค์เพื่อพัฒนาโครงข่ายทางรางในภาคตะวันออกให้มีความสมบูรณ์ โดยเป็นการพัฒนาต่อจากโครงการระยะที่ 1 ซึ่งจะเชื่อมโยงนิคมอุตสาหกรรม ท่าเรือและท่าอากาศยานภาคกลางและภาคตะวันออกเข้าด้วยกัน และรองรับการจัดตั้งระเบียงผลไม้ภาคตะวันออก (Eastern Fruit Corridor) เพื่อส่งเสริมการท่องเที่ยวในกลุ่มจังหวัดระยอง-จันทบุรี-ตราด รวมทั้งจะเป็นการเพิ่มศักยภาพการขับเคลื่อนโครงการเขตพัฒนาพิเศษภาคตะวันออก (EEC) อย่างบูรณาการ